EL
5.8.2022
Επίσημη Εφημερίδα της Ευρωπαϊκής Ένωσης
L 205/117
ΠΑΡΑΡΤΗΜΑ I
Το παράρτημα I (Μέρος-Μ) του κανονισμού (ΕΕ) αριθ.
1321/2014 της Επιτροπής τροποποιείται ως εξής: 1.
η παράγραφος M.A.302 τροποποιείται ως εξής: i) το στοιχείο δ) αντικαθίσταται από το ακόλουθο κείμενο: «δ) Το AMP αποδεικνύει τη συμμόρφωση με: 1) τις οδηγίες που έχει εκδώσει η αρμόδια αρχή· 2) τις οδηγίες διαρκούς αξιοπλοΐας: i)
που έχουν εκδώσει οι κάτοχοι πιστοποιητικού τύπου, περιορισμένου πιστοποιητικού τύπου, συμπληρωματικού πιστοποιητικού τύπου, έγκρισης σχεδιασμού επισκευής μείζονος σημασίας, εξουσιοδότησης ETSO, ή ο διασαφιστής δήλωσης συμμόρφωσης σχεδιασμού ή ο κάτοχος οποιασδήποτε άλλης σχετικής έγκρισης που έχει εκδοθεί βάσει του παραρτήματος I (Μέρος-21) ή, κατά περίπτωση, του παραρτήματος Iβ (Μέρος-21 Light) του κανονισμού (ΕΕ) αριθ.
748/2012·
ii) που περιλαμβάνονται στις προδιαγραφές πιστοποίησης κατά την 21.A.90B ή την 21.A.431B του παραρτήματος I (Μέρος-21) του κανονισμού (ΕΕ) αριθ.
748/2012, αναλόγως· iii) που περιλαμβάνονται στις προδιαγραφές πιστοποίησης κατά την 21L.A.62, την 21L.A.102, την 21L.A.202 ή την 21L.A.222 του παραρτήματος Iβ (Μέρος-21 Light) του κανονισμού (ΕΕ) αριθ.
748/2012, αναλόγως·»· ii) το στοιχείο η) αντικαθίσταται από το ακόλουθο κείμενο: «η) Το AMP υπόκειται σε περιοδικές επανεξετάσεις και τροποποιείται αναλόγως όταν είναι αναγκαίο.
Με τις επανεξετάσεις αυτές εξασφαλίζεται ότι το AMP εξακολουθεί να διατηρείται επικαιροποιημένο και έγκυρο με βάση την πρακτική πείρα λειτουργίας και τις οδηγίες της αρμόδιας αρχής και ότι, ταυτόχρονα, λαμβάνονται υπόψη νέες ή τροποποιημένες οδηγίες συντήρησης που κοινοποιούνται από τους κατόχους πιστοποιητικού τύπου και συμπληρωματικού πιστοποιητικού τύπου, τον διασαφιστή δήλωσης συμμόρφωσης σχεδιασμού και από κάθε άλλον φορέα που δημοσιεύει τέτοιου είδους δεδομένα σύμφωνα με το παράρτημα I (Μέρος-21) ή, κατά περίπτωση, το παράρτημα Iβ (Μέρος-21 Light) του κανονισμού (ΕΕ) αριθ.
748/2012.»· 2.
η παράγραφος M.A.304 αντικαθίσταται από το ακόλουθο κείμενο: «M.A.304 Δεδομένα μετατροπών και επισκευών Τα πρόσωπα ή οι φορείς που επισκευάζουν ένα αεροσκάφος ή ένα παρελκόμενο, αξιολογούν κάθε βλάβη.
Οι μετατροπές και οι επισκευές πραγματοποιούνται με χρήση, κατά περίπτωση, των ακόλουθων δεδομένων: α) των δεδομένων που έχει εγκρίνει ο Οργανισμός· β) των δεδομένων που έχει εγκρίνει φορέας σχεδιασμού ο οποίος συμμορφώνεται με το παράρτημα I (Μέρος-21) του κανονισμού (ΕΕ) αριθ.
748/2012· γ) των δεδομένων που περιλαμβάνονται στις απαιτήσεις που αναφέρονται στην 21.A.90B ή στην 21.A.431B του παραρτήματος I (Μέρος-21) του κανονισμού (ΕΕ) αριθ.
748/2012· δ) των δεδομένων που περιλαμβάνονται στις απαιτήσεις που αναφέρονται στην 21L.A.62, στην 21L.A.102, στην 21L.
A.202 ή στην 21L.A.222 του παραρτήματος Iβ (Μέρος-21 Light) του κανονισμού (ΕΕ) αριθ.
748/2012· ε) των δεδομένων που έχουν δηλωθεί από διασαφιστή δήλωσης συμμόρφωσης σχεδιασμού η οποία συμμορφώνεται με το παράρτημα Iβ (Μέρος-21 Light) του κανονισμού (ΕΕ) αριθ.
748/2012.»·
3.
στην παράγραφο M.A.305 το στοιχείο ε) σημείο 3 αντικαθίσταται από το ακόλουθο κείμενο: «3.
δεδομένων ειδικά για ορισμένα παρελκόμενα: i)
αρχείο του ιστορικού κάθε εξαρτήματος περιορισμένης διάρκειας ζωής σε υπηρεσία με βάση το οποίο προσδιορίζεται η τρέχουσα κατάσταση συμμόρφωσης με τους περιορισμούς της αξιοπλοΐας·